google/wiki40b huggingface dataset:
Άλφριθ

Σύγκρουση με τον πατέρα του

Τα πρώτα χρόνια ο Άλφριθ ακολούθησε την θρησκευτική πολιτική του πατέρα του ο οποίος είχε ασπαστεί τον Κέλτικο χριστιανισμό, είχε μεγάλες διαφορές με τον αρχιεπίσκοπο του Καντέρμπερι ο οποίος ακολουθούσε τον Σαξονικό χριστιανισμό ωστόσο ήρθε σύντομα σε σύγκρουση μαζί του. Από το 658 ο σύμμαχος του Άλφριθ Κενβάλ του Ουέσσεξ έκανε αρχιεπίσκοπο τον Ουίλφριντ έναν ιερέα από την Νορθουμβρία ο οποίος είχε σπουδάσει στην Ευρώπη και τηρούσε πιστά τα Ρωμαϊκά χριστιανικά έθιμα, αυτό τον έφερε σε σύγκρουση με τον Κέλτικο χριστιανισμό του πατέρα του. Το αποκορύφωμα της σύγκρουσης επήλθε στην Σύνοδο του Ουίτμπι (664), ο Άλφριθ στάθηκε σημαντικός παράγοντας να επικρατήσουν οι απόψεις του Ουίλφριντ σχετικά με τον Ευρωπαϊκό χριστιανισμό σε πλήρη αντίθεση με τον πατέρα του.
Ο Άλφριθ ζήτησε να γίνει επίσκοπος της Ντέιρα ο Ουίλφριντ με μια επισκοπή στην Γιορκ. Ο Ουίλφριντ ταξίδευσε στην Γαλατία επειδή δεν εμπιστευόταν κανέναν επίσκοπο στην Μεγάλη Βρετανία ή την Ιρλανδία, δεν επέστρεψε πριν το 666. Στα μέσα της δεκαετίας του 660 ο Άλφριθ ζήτησε να ταξιδεύσει για προσκύνημα στην Ρώμη μαζί με τον επίσκοπο Βενέδικτο αλλά ο πατέρας του το απαγόρευσε, ο Άλφριθ από τότε εξαφανίστηκε από τις ιστορικές πηγές. Ο Βέδας στο έργο του "Εκκλησιαστική Ιστορία" αναφέρει ότι ο Άλφριθ "επιτέθηκε" στον πατέρα του, ο Κίρμπι αντίστοιχα γράφει ότι εξεγέρθηκε εναντίον του πατέρα του και πέθανε στην καταστολή της εξέγερσης λόγω των θρησκευτικών διαφορών τους. O Άλφριθ ανησυχούσε έντονα για την μεγάλη προτεραιότητα που έδωσε ο πατέρας του στον μικρότερο ετεροθαλή αδελφό του Έγκφριθ της Νορθουμβρίας στις στρατιωτικές εκστρατείες του βορρά, ο ίδιος αναγκάστηκε να στρέψει τα ενδιαφέροντα του στον νότο.

Πιθανοί κληρονόμοι

Σύμφωνα με μετέπειτα παράδοση ο Οσουί αντικατέστησε στον θρόνο της Ντέιρα τον Άλφριθ με τον Έγκφριθ, στην συνέχεια ο Έγκφριθ έγινε βασιλιάς στην Βερνικία και στον θρόνο της Ντέιρα τοποθετήθηκε ο άλλος αδελφός τους Έλφγουιν της Ντέιρα. Δεν είναι σαφές αν ο Άλφριθ είχε παιδιά, ακούγεται ότι ο Όσρικ της Νορθουμβρίας μπορεί να ήταν γιος του αν και το πιθανότερο είναι να ήταν γιος του Άλντφριθ της Νορθουμβρίας.
Γκούντερ Γιάκομπ

Βιογραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ο Γκούντερ Γιάκομπ αγωνίστηκε σε δύο αναμετρήσεις για το Κύπελλο ΟΥΕΦΑ στην διάρκεια της σεζόν 1996-1997 με την ομάδα της Μόλενμπεκ.
Διετέλεσε αθλητικός διευθυντής της ΚΡΚ Γκενκ από τον Αύγουστο του 2011 έως και την παραίτησή του τον Ιανουάριο του 2015. Τον Ιούλιο του 2016, ανέλαβε χρέη αθλητικού διευθυντή για λογαριασμό της Ολιμπίκ Μαρσέιγ.
Οι βάσεις και η Βασούλα

Υπόθεση

Μια χαρωπή και αφελής κοπέλα, η Βασούλα (Νόρα Βαλσάμη), εργάζεται ως χορεύτρια και ενίοτε ως πόρνη σε ένα καμπαρέ της Τρούμπας, υπό την προστασία του τριτοξαδέλφου και μαστροπού της Μεμά,(Χρήστος Ζορμπάς), που της υπόσχεται γάμο. Μαζί της ζει και ο τρελός πατέρας της(Νότης Περγιάλης). Στο καμπαρέ συχνάζει και ένας καλόκαρδος αλλά λίγο αφελής ναύτης του 6ου στόλου, ο Μπόμπυ (Γιώργος Γεωργίου), ο οποίος ντρέπεται να εκδηλώσει τα συναισθήματά του.
Λίγο πιο πέρα από το καμπαρέ που δουλεύει η Βασούλα, τραυματίζεται ένας Αμερικανός ναύτης του 6ου στόλου από έναν Έλληνα φοιτητή, τον Λευτέρη Βάρνα(Βασίλης Κουρής), για προσωπικές τους διαφορές. Ο Λευτέρης, για να μην τον πιάσουν οι αστυνομικοί, παριστάνει τον ερωτευμένο με την Βασούλα. Η Βασούλα τον λυπάται, του δίνει στέγη και τροφή και σιγά-σιγά ερωτεύονται. Ο Λευτέρης της μαθαίνει ότι ο Μεμάς την εκμεταλεύεται και ότι έχει και εκείνη δικαιώματα. Η Βασούλα αποφασίζει να φύγει από τον Μεμά και να ζήσει με τον Λευτέρη. Όταν όμως πάει να τα πει όλα αυτά στον Μεμά, ο πατέρας της μέσα στο θολωμένο του μυαλό, νομίζει ότι ο Λευτέρης είναι ληστής και έτσι τον καταδίδει στην αστυνομία.
Ο Μεμάς όμως δεν αφήνει την Βασούλα να φύγει έτσι από κοντά του. Βάζει έναν Αμερικανό ναύτη (Michael Brandy) να την ξυλοκοπήσει για να την φοβερίσει. Η Βασούλα όμως δεν το βάζει κάτω. Συναντάει την μάνα του Λευτέρη(Μαρία Ζαφειράκη) και γίνεται ράφτρα για να ζήσει.Όμως, πεθαίνει ο πατέρας της και εκείνη αναγκάζεται να ξαναπέσει στην πορνεία για να πληρώσει τα έξοδα της κηδείας.
Και φτάνουμε στο τέλος της ταινίας. Η Βασούλα πληρώνει την εγγύηση του Λευτέρη, ο οποίος την επόμενη μέρα αποφυλακίζεται. Όμως, όταν πάει για τελευταία φορά στην Τρούμπα, βιάζεται από τον Αμερικανό ναύτη που την είχε ξυλοκοπήσει και συναντάει τον Μεμά, ο οποίος θέλει να της χαρακώσει τα μάγουλα, για να μάθει όλος ο κόσμος πως κάποτε ήταν πόρνη. Ο Μπόμπυ της εκδηλώνει τα συναισθήματά του, αλλά εκείνη θυμωμένη τον διώχνει. Η Βασούλα δεν αντέχει άλλο, σκοτώνει τον Μεμά και οδηγείται στην φυλακή...

Σχόλια

Τελευταία δραματική ταινία της μεγαλύτερης ιδιωτικής παραγωγής ταινιών στην Ελλάδα, της Φίνος φιλμς. Είναι μια αλληγορική ταινία, στην οποία Βασούλα είναι η Ελλάδα και προαγωγός της οι καταπιεστές της Ελλάδας. Την σκηνοθεσία και το σενάριο τα υπογράφει ο Ντίνος Δημόπουλος και την μουσική ο Γιώργος Χατζηνάσιος. Τελευταία ταινία της Νόρας Βαλσάμη.
Χαρίτων Πνευματικάκις

Βιογραφία

Ο Χαράλαμπος Πνευματικάκις γεννήθηκε στις 18 Αυγούστου 1908 στο χωριό Παλαιλώνι της Δημοτικής ενότητας   Βάμου του  Δήμου Αποκορώνου Χανίων. Σε νεαρή ηλικία τελείωσε την Ιερατική Σχολή Χανίων και τον Οκτώβριο του 1932 έλαβε το πτυχίο της Θεολογικής Σχολής του Πανεπιστημίου Αθηνών  .
Το 1934 πήγε στο  Βόλο και ανέλαβε ως βιβλιοφύλακας την αναδιοργάνωση της Βιβλιοθήκης του  Θρησκευτικοφιλολογικού Συλλόγου «Οι Τρεις Ιεράρχες». Το 1935 επέτυχε, με πρωτοβουλία του, την έκδοση ενός δεκαπενθήμερου φυλλαδίου με τίτλο «Το Φως του Κόσμου», το οποίο αρχικά έγραφε ο ίδιος  και τυπωνόταν από τον Σύλλογο των Τριών Ιεραρχών .
Το 1940 χειροτονήθηκε διάκονος από τον Αρχιεπίσκοπο Αθηνών  Χρύσανθο και πήρε το όνομα Χαρίτων. Ως ιερέας υπηρέτησε σε διάφορες πόλεις της Ελλάδος. Τον Ιούλιο του 1973 , ο πατήρ Χαρίτων μετέβη στην Κανάγκα (Kananga) του   Κονγκό, για να συνεχίσει το έργο του   Χρυσόστομου Παπασαραντόπουλου. Εκεί παρέμεινε μέχρι τον θάνατό του το 1998. Ετάφη στην Κανάγκα, πίσω από τον Ιερό Ναό του Αγίου Ανδρέου, που είχε κτίσει ο ίδιος.
Μαρτίγος

Μαρτίγος ή μαρτιγάνα ονομαζόταν στις αρχές του 19ου αιώνα μικρό ιστιοφόρο σκάφος των ελληνικών θαλασσών το οποίο έφερε μεγάλο ιστό (κατάρτι), πρώραθεν του μέσου του διαμήκους του, με δολώνιο ιστίο (πανί) και πρύμνηθεν αυτού σακολαίφη (πανί). Αποτελούσε μικρή παραλλαγή του Τσερνικίου.

Τα σκάφη αυτά χρησιμοποιούνταν ως μέσα συγκοινωνίας και μεταφορών μεταξύ των νησιών και ως αλιευτικά σκάφη.
Οι Τούρκοι των ανατολικών ακτών του Αιγαίου το αποκαλούσαν καραμουσάλ.
Loro (ταινία)

Βραβεία/Διακρίσεις

Η ταινία, στα βραβεία Nastro d'Argento κέρδισε σε πέντε κατηγορίες: σεναρίου, Α' Γυναικείου Ρόλου, Β' Ανδρικού Ρόλου, Β' Γυναικείου Ρόλου και το βραβείο Guglielmo Biraghi, ενώ ήταν υποψήφια σε άλλες οκτώ.
Α΄ κατηγορία ποδοσφαίρου ανδρών Κύπρου 1978-79

Σύστημα διεξαγωγής

Στο πρωτάθλημα της Α΄ κατηγορίας 1978-79 συμμετείχαν 16 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες υποβιβάστηκαν στο πρωτάθλημα Β΄ κατηγορίας 1979-80.
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1979-80. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1979-1980.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 1977-78, στο πρωτάθλημα της περιόδου 1978-79 συμμετείχε η πρωταθλήτρια της Β΄ κατηγορίας 1977-78 Ομόνοια Αραδίππου. Στο πρωτάθλημα δεν συμμετείχε ο Χαλκάνορας ο οποίος είχε υποβιβαστεί στη Β΄ κατηγορία 1978-79.
Parole parole

Το Parole parole είναι αγαπημένο τραγούδι σε στίχους Τζιάννι Φερρίο, Λέο Κιόσσο και Τζιανκάρλο Ντελ Ρε. Πρώτη ερμηνεία του έγινε το 1972 από Μίνα και Αλμπέρτο Λούπο και ξανατραγουδίστηκε από την Δαλιδά και τον Αλέν Ντελόν.
Truman Capote (ταινία)

Πλοκή

Στο Κάνσας, ένας οικογενειακός φίλος ανακαλύπτει τα νεκρά πτώματα των τεσσάρων μελών της οικογένειας Κλάτερ. Ενώ διαβάζει την εφημερίδα The New York Times, η ιστορία των Κλάτερ αναστατώνει το συγγραφέα Τρούμαν Καπότε, ο οποίος τηλεφωνεί στον συντάκτη του περιοδικό The New Yorker Γουίλιαμ Σον για να του πει ότι σχεδιάζει να καταγράψει την τραγωδία. Ο Καπότε ταξιδεύει στο Κάνσας, προσκαλώντας την παιδική του φίλη Νέλι Χάρπερ Λι να έρθει μαζί του. Ο Καπότε σκοπεύει να πάρει συνέντευξη από όλους όσους γνώριζαν τα θύματα. Ο Άλβιν Ντιούι, ο ντετέκτιβ που έχει αναλάβει την υπόθεση, διώχνει τον Καπότε αλλά η σύζυγος του Ντιούι, Μαρί είναι θαυμάστριά του και πείθει τον Ντιούι να προσκαλέσει τον Καπότε στο σπίτι τους για δείπνο. Η Μαρί εντυπωσιάζεται με τις ιστορίες του Καπότε για τους κινηματογραφικούς αστέρες.
Ο Ντιούι επιτρέπει στον Καπότε να δει τις φωτογραφίες των θυμάτων. Οι Ντιούις, η Λι και ο Καπότε δειπνούν όταν οι ύποπτοι για τους φόνους Πέρι Σμιθ και Ρίτσαρντ "Ντικ" Χίκοκ συλλαμβάνονται. Κολακείες, δωροδοκία και μια έντονη ματιά για την ανθρώπινη κατάσταση διευκολύνουν τις επισκέψεις του Καπότε στη φυλακή που κρατούνται οι κατηγορούμενοι. Ο Καπότε αρχίζει να σχηματίζει μια προσκόληση με τον Σμιθ. Πληροφορεί τον Σον την πρόθεσή του να διευρύνει την ιστορία σε βιβλίο. Μετά τη δίκη και και την καταδίκη, ο Καπότε ακόμα μπορεί να επισκέπτεται τους δολοφόνους, δωροδοκώντας τον Διευθυντή τηε Φυλακής Μάρσαλ Κρατς. Ο Καπότε περνάει τα επόμενα χρόνια, επισκέπτοντας συχνά τον Σμιθ, μαθαίνοντας για τη ζωή του. Ένα διάλειμμα ενός χρόνου θα χρειαστεί για τον Καπότε να ταξιδέψει μέχρι το Μαρόκο και την Ισπανία για να γράψει τα τρία πρώτα κεφάλαια του βιβλίο του. Μαζί του στο ταξίδι ο σύντροφός του Τζακ Ντάνφι.
Η ιστορία της ζωής του Σμιθ, η μετάνοιά του και η συναισθηματική ειλικρίνειά του εντυπωσιάζουν τον Καπότε, που έρχεται όλο και περισσότερο πιο κοντά του παρά τις άγριες δολοφονίες που διέπραξε. Ο Σμιθ αρνείται να πει στον Καπότε τι ακριβώς συνέβη εκείνη τη νύχτα, κάτι που εξαγριώνει τον Καπότε. Μετά από πολύ πειθώ, ο Σμιθ λέει στον Καπότε όλες τις λεπτομέρειες. Νομικές προσφυγές συνεχίζονται για χρόνια. Ο Καπότε εξαγριώνεται καθώς δεν μπορεί να εκδόσει το βιβλίο του χωρίς φινάλε. Εν τω μεταξύ, η νουβέλα της Λι To Kill a Mockingbird γίνεται μπεστ σέλερ, προς έκπληξη του Καπότε.
Η τελευταία έφεση απορρίπτεται. Ο Καπότε είναι μάρτυρας καθώς οι Σμιθ και Χίκοκ οδηγούντια προς την κρεμάλα. Ο Καπότε μιλάει στη Λι σχετικά με την τρομακτική εμπειρία και εκφράζει τη λύπη του ότι δεν θα μπορούσε να κάνει τίποτα για να το σταματήσει. Η ίδια του απαντά: "Ίσως όχι, το γεγονός είναι ότι δεν ήθελες". Αυτή είναι η τελευταία ατάκα της ταινίας. Η επόμενη και τελευταία σκηνή δείχνει τον Καπότε να κοιτά φωτογραφίες της υπόθεσης καθώς και σημειώματα και ζωγραφιές που του έδωσε ο Σμιθ.

Box office

Με προϋπολογισμό 7.000.000 δολάρια, η ταινία Truman Capote έκανε άνοιγμα τριημέρου στη 13η θέση με 2,2 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 28,7 εκατομμύρια δολάρια και στον υπόλοιπο κόσμο συγκέντρωσε 20,4 εκατομμύρια δολάρια. Παγκοσμίως απέφερε 49,2 εκατομμύρια δολάρια.
Όμηρος Συρίας

Η Όμηρος ήταν αρχαία πόλη στη βόρεια Συρία, η οποία φαίνεται να άκμασε κατά την περίοδο της Υστερης Αρχαιότητας (300 - 640 μ.Χ.). Η θέση της πιθανολογείται ότι βρισκόταν στη σημερινή Amaranli της Συρίας, στα τουρκοσυριακά σύνορα.
Τομογραφία εκπομπής ποζιτρονίων

Η τομογραφία εκπομπής ποζιτρονίων (αγγλικά: Positron Emmision Tomography) είναι μια τεχνική ακτινοδιάγνωσης της πυρηνικής ιατρικής που χρησιμοποιείται για την παρατήρηση μεταβολικών διαδικασιών στο σώμα και συνεισφέρει στη διάγνωση ασθενειών. Το σύστημα εντοπίζει ζεύγη ακτίνων γάμμα που εκπέμπονται έμμεσα από ένα ραδιονουκλίδιο το οποίο εκπέμπει ποζιτρόνια, συνήθως το φθόριο-18, το οποίο εισάγεται στο σώμα μέσα σε ένα βιολογικά ενεργό μόριο που ονομάζεται ραδιενεργός ανιχνευτής. Ακολούθως δημιουργούνται τρισδιάστατες εικόνες συγκέντρωσης του ανιχνευτή με ανάλυση σε υπολογιστή, Σε σύγχρονους σαρωτές PET-CT, η τρισδιάστατη απεικόνιση επιτυγχάνεται με τη βοήθεια αξονικής τομογραφίας που διενεργείται στον ασθενή στην ίδια επίσκεψη, στο ίδιο μηχάνημα.
Γκονσάλο Ροντρίγκες

Σταδιοδρομία σε συλλόγους

Γεννημένος στη Βίλα Ρεάλ ντε Σάντο Αντόνιο, ο Γκούγκα ξεκίνησε τη σταδιοδρομία του στην τοπική ομάδα Lusitano FC το 2005, τρία χρόνια πριν από την ένταξή του στις ακαδημίες της Μπενφίκα, όπου έπαιξε μέχρι τον Ιούνιο του 2016. Λίγο μετά, έκανε το επαγγελματικό του ντεμπούτο με τη Μπενφίκα Β, σε αγώνα της Σεγούντα Λίγα 2016-17 εναντίον της Βαρζίμ, στις 13 Αυγούστου εκείνου του έτους. 
Στις 9 Ιανουαρίου 2019, εντάχθηκε στον Παναιτωλικό με δανεισμό για 6 μήνες, με την επιλογή για ένα επιπλέον έτος.

Διεθνής σταδιοδρομία

Έχει αγωνιστεί στις μικρές Εθνικές ομάδες τις Πορτογαλίας (U15, U16, U17, U18 και U19).
Παλάτσο Μοντετσιτόριο

Ιστορία

Το κτήριο αρχικά σχεδιάσθηκε από τον Τζιαν Λορέντσο Μπερνίνι για τον νεαρό καρδινάλιο Λουντοβίκο Λουντοβίτσι, ανεψιό του Πάπα Γρηγόριου ΙΕ΄. Όμως, με τον θάνατο του Γρηγορίου ΙΕ΄ το 1623, οι εργασίες σταμάτησαν και δεν ξανάρχισαν έως τη βασιλεία του Πάπα Ιννοκέντιου ΙΒ΄ (κατά κόσμον Antonio Pignatelli), οπότε το κτήριο ολοκληρώθηκε από τον αρχιτέκτονα Κάρλο Φοντάνα, ο οποίος τροποποίησε το σχέδιο του Μπερνίνι με την προσθήκη ενός αετώματος σε σχήμα καμπάνας άνωθεν της κύριας εισόδου. Το κτήριο προοριζόταν για δημόσιες και κοινωνικές λειτουργίες από τον Ιννοκέντιο ΙΒ΄, ο οποίος ήταν αντίθετος με τον νεποτισμό που διέκρινε τους προκατόχους του.
Το 1696 η Κουρία (δικαστήρια του παπικού νόμου) εγκαταστάθηκε εκεί. Αργότερα ήταν έδρα του Governatorato di Roma (της διοίκησης της πόλης κατά την παπική περίοδο) και το αρχηγείο της αστυνομίας. Ο οβελίσκος του Solarium Augusti, γνωστός τώρα ως Οβελίσκος του Μοντετσιτόριο, που είχε καταχωθεί με το πέρασμα των αιώνων, εγκαταστάθηκε μπροστά στο παλάτι από τον Πίο ΣΤ' το 1789.
Με την Ενοποίηση της Ιταλίας το 1861 και την μεταφορά της πρωτεύουσας στην Ρώμη το 1870, το Μοντετσιτόριο επιλέχθηκε ως έδρα της Camera dei Deputati (Κάτω Βουλής), μετά την μελέτη διάφορων πιθανών κτηρίων. Η πρώην εσωτερική αυλή στεγάστηκε και μετατράπηκε σε ένα ημικυκλικό δωμάτιο συνελεύσεων.
Αλλά το αρχικό παλάτι δεν ταίριαζε ιδανικά στον νέο του ρόλο και ξανακτίστηκε κατά τις αρχές της δεκαετίας του 1900, αφήνοντας μόνο την πρόσοψη ανέπαφη. Ο αρχιτέκτονας Ερνέστο Μπαζίλε, ήταν ένας υποστηρικτής της Αρ Νουβώ. Προσέθεσε το αποκαλούμενο Transatlantico, ένα μακρύ και εντυπωσιακό σαλόνι, το οποίο περιβάλλει την αίθουσα συζητήσεων και σήμερα είναι το ανεπίσημο κέντρο της Ιταλικής πολιτικής.
Η αίθουσα συζητήσεων χαρακτηρίζεται από πολυάριθμες διακοσμήσεις σε στυλ Αρ Νουβώ: ο εντυπωσιακός θόλος χρωματιστού γυαλιού (έργο του Τζιοβάννι Μπελτράμι), το εικονογραφημένο διάζωμα που ονομάζεται "Οι Ιταλοί" (από τον Τζιούλιο Αριστίντε Σαρτόριο) το οποίο περιβάλλει την αίθουσα, οι μπρούντζινες φιγούρες να βρίσκονται στα πλευρά των προεδρικών και κυβερνητικών καθισμάτων και οι πίνακες, που απεικονίζουν "Τη Δόξα της δυναστείας της Σαβοΐας" του Νταβίντε Καλάντρα.
Αγγλικό πρωτάθλημα ποδοσφαίρου ανδρών 2017-18

Ομάδες

Είκοσι ομάδες θα αγωνιστούν στο πρωτάθλημα - οι κορυφαίες δεκαεπτά ομάδες από την προηγούμενη σεζόν και τρεις ομάδες που προωθήθηκαν από την Φούτμπολ Λιγκ Τσάμπιονσιπ.

Οι ομάδες που προωθήθηκαν στην Πρέμιερ Λιγκ τη σεζόν 2016-17

Η πρώτη ομάδα που προωθήθηκε ήταν η Μπράιτον και Χόουβ Άλμπιον μετά τη νίκη της με 2-1 στην έδρα της Γουίγκαν Αθλέτικ στις 17 Απριλίου 2017, σε συνδυασμό με τη 1-1 ισοπαλία της Χάντερσφιλντ Τάουν με την Ντέρμπι Κάουντι. Η Μπράιτον έπαιξε στην πρώτη κατηγορία του αγγλικού ποδοσφαίρου για πρώτη φορά από το 1983 και  επίσης παίζει στην Πρέμιερ Λιγκ για πρώτη φορά στην ιστορία της. 
Η δεύτερη ομάδα που προωθήθηκε ήταν η Νιούκαστλ Γιουνάιντεντ σφραγίζοντας μια άμεση επιστροφή στη Πρέμιερ Λιγκ μετά από την ήττα της με 4-1 επί της Πρέστον Νορθ Εντ εντός έδρας στις 24 Απριλίου 2017.  Στέφθηκαν πρωταθλητές της Τσάμπιονσιπ στις 7 Μαΐου 2017 μετά από την ήττα της Μπάρνσλεϊ με 3-0 στην έδρα της Νιούκαστλ, σε συνδιασμό με το ισόπαλο σκορ 1-1 της Άστον Βίλα εναντίον της Μπράιτον.
Η τρίτη και τελευταία ομάδα που προωθήθηκε στους νικητές των Πλέι-οφ, ήταν η Χάντερσφιλντ Τάουν οι οποίοι νίκησαν την Ρέντινγκ με σκορ 4-3 στα πέναλτι μετά το ισόπαλο αποτέλεσμα 0-0 τόσο σε κανονικό όσο και σε επιπλέον χρόνο στη Τσάμπιονσιπ στις 29 Μαΐου 2017. Η Χάντερσφιλντ παίζει στην πρώτη κατηγορία του αγγλικού ποδοσφαίρου για πρώτη φορά μετά από 45 χρόνια και επίσης παίζει στην Πρέμιερ Λίγκ για πρώτη φορά στην ιστορία της.

Οι ομάδες που υποβιβάστηκαν στην Τσάμπιονσιπ τη σεζόν 2016-17

Η πρώτη ομάδα που υποβιβάζεται είναι η Σάντερλαντ μετά από 10 χρόνια παραμονής στην Πρέμιερ Λιγκ  μετά από την ήττα με 1-0 εναντίον της Μπόρνμουθ εντός έδρας στις 29 Απριλίου 2017.
Η δεύτερη ομάδα που υποβιβάζεται είναι η Μίντλεσμπρο η οποία υπέστη άμεση επιστροφή στο πρωτάθλημα της Τσάμπιονσιπ μετά την ήττα της με το 3-0 της Τσέλσι εντός έδρας στις 8 Μαΐου 2017.
Η τρίτη και τελευταία ομάδα που υποβιβάζεται είναι η Χαλ Σίτι η οποία επίσης υπέστη άμεση επιστροφή της στο πρωτάθλημα της Τσάμπιονσιπ μετά από την ήττα της με 4-0 από την Κρίσταλ Πάλας εντός έδρας στις 14 Μαΐου 2017 με την Πάλας να εξασφαλίζει την ασφάλειά της στην κατηγορία με το αποτέλεσμα.  Η νίκη για την Χαλ, σε συνδυασμό με τους υποβιβασμούς της αντίπαλης ομάδας με νίκη 2-0 της Σουόνσι Σίτι εναντίον της Σάντερλαντ την προηγούμενη μέρα, κατευθυνόταν ως δεύτερη ομάδα του υποβιβασμού για τρεις εποχές.

Παίκτης της σεζόν της Πρέμιερ Λιγκ

Ο παίκτης περιόδου της Πρέμιερ Λιγκ απονεμήθηκε στον  Μοχάμεντ Σαλάχ 
Προπονητής της σεζόν της Πρέμιερ Λιγκ  
Ο προπονητής της περιόδου της Πρέμιερ Λιγκ απονεμήθηκε στον  Πεπ Γκουαρδιόλα 
Πρωταθλητής της σεζόν της Πρέμιερ Λιγκ  
Ο πρωταθλητής της περιόδου της Πρέμιερ Λιγκ απονεμήθηκε στον  Σοφιάν Μπουφάλ
Θα Μείνει Μεταξύ μας

Πλοκή

Δύο διαζευγμένοι πατέρες, ο Αντουάν και ο Λορέν, παίρνουν τις κόρες τους Λουνά και Μαρί, 17 και 18 ετών αντίστοιχα, για διακοπές στην Κορσική, όπου ένας από τους δύο βρίσκει τον εαυτό του να παρασύρεται ερωτικά από την 17χρονη κόρη του άλλου.
Φίλιππος Αριστόβουλος

Βιογραφικά στοιχεία

Γεννήθηκε το 1832 στη Νεάπολη της Καππαδοκίας. Αποφοίτησε από τη Μεγάλη του Γένους Σχολή και την Θεολογική Σχολή της Χάλκης, από όπου πήρε το πτυχίο του το 1856. Επέστρεψε στη Νεάπολη, όπου και δίδαξε για 40 χρόνια, τόσο ως λαϊκός όσο και ως καλόγερος. Αγωνίστηκε και υπερασπίστηκε τα δικαιώματα των Ελλήνων στο διοικητικό συμβούλιο της επαρχίας, και για αυτό το λόγο ήταν σεβαστός από τους κατοίκους της περιοχής. Απεβίωσε τον Αύγουστο του 1903 στη Νεάπολη της Καππαδοκίας.
Rush (άλμπουμ)

Λίστα Τραγουδιών

1. Finding My Way (Lee, Lifeson) - 5:03

2. Need Some Love (Lee, Lifeson) - 2:16

3. Take a Friend (Lee, Lifeson) - 4:27

4. Here Again (Lee, Lifeson) - 7:30

5. What You're Doing (Lee, Lifeson) - 4:19

6. In the Mood (Lee) - 3:36

7. Before and After (Lee, Lifeson) - 5:33

8. Working Man (Lee, Lifeson) - 7:07

Βραβεία

Rush (άλμπουμ)
Ηνωμένες Πολιτείες (RIAA Certification): Χρυσός 
Καναδάς (CRIA Certification): Χρυσός
Αντρέας Λάζνικ

Βιογραφικό

Γεννήθηκε το 1983 στο Voitsberg στην επαρχία της Στυρίας της Αυστρίας. Ξεκίνησε το ποδόσφαιρο στην ποδοσφαιρική ακαδημία FK Lankowitz και έγινε επαγγελματίας το 2001 στην ASK Köflach. Στη συνέχεια, ως το 2008, έπαιξε στην Α΄ κατηγορία του πρωταθλήματος με τις ομάδες Ριντ και Αούστρια Βιέννης, με την οποία κατέκτησε το πρωτάθλημα (2006) και δύο φορές το κύπελλο Αυστρίας (2006, 2007). Με την Αούστρια αγωνίστηκε στις ευρωπαϊκές διοργανώσεις της UEFA. Την περίοδο αυτή κλήθηκε και αγωνίστηκε μια φορά με την εθνική Αυστρίας, σε φιλικό αγώνα εναντίον της Αγγλίας τον Οκτώβριο του 2005.
Ακολούθως έπαιξε δύο σεζόν στην γερμανική Αλεμάνια Άαχεν και τρεις σεζόν στην Ολλάνδια, στις Βίλεμ Τίλμπουργκ και ΝΑΚ Μπρέντα. Το 2013 υπέγραψε συμβόλαιο ενός έτους στον Πανιώνιο, με τον οποίο είχε βρεθεί αντίπαλος το 2007 στους ομίλους του Κυπέλλου ΟΥΕΦΑ.
Πικρολίμνη

Γενικά

Η Πικρολίμνη είναι αβαθής λίμνη με μέσο βάθος το 1 μέτρο και το καλοκαίρι στεγνή. Η έκταση της κυμαίνεται από 3,7 έως 4,5 τ.χλμ. Θεωρείται η μοναδική λίμνη της ηπειρωτικής Ελλάδας με αλμυρό νερό και ο πυθμένας της αποτελείται από πηλό με θειούχες ενώσεις και νιτρικά άλατα. Υπάρχουν πηγές μεταλλικού νερού και, λόγω των πετρωμάτων έχει ιαματικές και καλλυντικές ιδιότητες. Το νερό της λίμνης ωστόσο, έχει υψηλή αλατότητα (). 
Στη λίμνη λειτουργεί Πηλοθεραπευτήριο και το καλοκαίρι η πηλοθεραπεία γίνεται εντός της λίμνης στην ειδικά διαμορφωμένη όχθη.
Αποτελεί τον πυρήνα της αρχαίας λίμνης Χαλάστρας, που ήταν γνωστή για τις ιαματικές ιδιότητες του Χαλαστραίου νίτρου και της Μορρίας ύλης, και το περίφημο Ασκληπιείο στη Μόρρυλο (βόρεια όχθη, σήμερα Άνω Απόστολοι)

Οικολογία

Η Πικρολίμνη έχει μεγάλες αμμώδεις εκτάσεις και λασπότοπους, υγρά λιβάδια και καλαμιώνες (phragmites) που βρίσκονται ανάμεσα σε μεγάλη, ανοικτή, καλλιεργήσιμη επιφάνεια. Στην περιοχή της διαβιούν τα αξιόλογα είδη πτηνών:  Μικρογαλιάντρα (Calandrella brachydactyla), Βαλτόκιρκος (Circus cyaneus) και Νανογέρακο (Falco columbarius). Η Ελλάδα μετά την επικύρωση της συνθήκης Ραμσάρ, (ΝΔ 191/1974), την περιέλαβε στον κατάλογο Natura 2000, των προστατευομένων οικοτόπων και υγροβιοτόπων της χώρας μαζί με τα είδη χλωρίδας και πανίδας της.
Έρωτας (τηλεοπτική σειρά)

Υπόθεση

Ο Έκτορας και η Μυρτώ, μετά από 5 χρόνια γάμου, βιώνουν την απόλυτη οικογενειακή ευτυχία και επαγγελματική καταξίωση. Όλα δείχνουν να κυλούν ομαλά στη ζωή τους, ωστόσο τα φαινόμενα απατούν. Επικίνδυνα μυστικά θα βγουν ξαφνικά στην επιφάνεια, Ερινύες θ' αρχίσουν να καταδιώκουν και τους δύο, ενώ μια αόρατη απειλή θα σκιάσει την ευτυχία τους. Ένας ιστός θα δημιουργηθεί γύρω από το ερωτευμένο ζευγάρι με σκοπό την καταστροφή του.

Σχετικά με τη σειρά

Τα γυρίσματα της σειράς πραγματοποιήθηκαν σε Αθήνα, Εκάλη, Σούνιο, Σπέτσες, Σαντορίνη, Μύκονο και Κύπρο. Η σειρά προβάλλονταν καθημερινά, από Δευτέρα έως και Παρασκευή στις 18:50.
Ο τρίτος κύκλος της σειράς αρχικά θα αποτελούνταν από 100 επεισόδια, όμως λόγω της συνεχιζόμενης μεγάλης επιτυχίας τα επεισόδια έγιναν 250. 
Η σειρά επρόκειτο να συνεχιστεί και για τέταρτο κύκλο, αλλά αιφνιδίως το κανάλι απέρριψε αυτή την απόφαση. Μετά από αυτό, οι υπεύθυνοι της σειράς απευθύνθηκαν στο Mega Channel για την μετακίνηση της σειράς εκεί, αλλά τελικά η μετακίνηση δεν πραγματοποιήθηκε. Τα πέντε τελευταία επεισόδια της σειράς είδαν 4.250.000 τηλεθεατές.